open-index/open-wikipedia-markdown huggingface dataset:
Sarah Michael

**Sarah Michael**, o tsetswe ka kgwedi ya Phukwi e le malatsi a le masome a a bobedi le bobedi ka ngwaga wa 1990, ke motshameki wa kgwele ya dinao yo o tswang kwa lefatsheng la Nigeria. O tshamekela setlhopha sa Lidköpings se se mo mophatong yo o tlotlegileng wa Elitettan a le motshameka pele. 
thumb|Sarah Michael
O tshamekela setlhopha sa kgwele ya dinao sa Nigeria, gape o ne a tsenelela dikgaisano tsa di Olympic tsa selemo sa ngwaga wa 2008 ga mmogo le World Cup ya ngwaga wa 2011. 

## Metswedi
Kgomotso Moahi

thumb|Kgomotso Moahi
**Kgomotso Hildegard Moahi**, ke mme wa modira le tshwaraganyo ya dithutego mo Botswana, o bereka ele morutabana mogolo le mothusa moeteledipele ka tse di amanang le ditiro tsa baithuti kwa sekolong se segolwane sa Botswana Open University. O ne a kile a bereka mo lephateng la Library and Information Studies kwa sekolong se segolwane sa Mmadikolo ele modula setilo mo lephateng la information studies, Kgosikgadi ya lephata la Humanities gape ele leloko la Council of the University of Botswana. Mo lobakeng  lwa dikgwedi tse boroba bongwe ka ngwaga wa 2017, Mme Moahi o ne a bereka ele mothusa moeteledipele wa sekolo wa nakwana.

## Tshimologo
O kile a emela sekolo mabapi le tsa mmereko kwa a neng a tsere karolo mo dikarolong tse di mmalwa a ikaeletse go rotloetsa tiriso  ya tsa maranyane (ICT) ya tshedimosetso go tlhama pholisi ya ICT ya Botswana ka ngwaga wa 2004.E ne e le modulasetilo mmogo wa komiti ya tsa boitekanelo kwa khonferenseng ya bobedi ya World Information Technology Forum (WITFOR) e e neng ya tshwarelwa mo Gaborone ka 2005.

## Botshelo ba gagwe
Moahi o tsweletse mo Springs, Afrika Borwa ka ngwaga ya 1959, go Ben Marengwa, moenjiniere wa lefatshe yo o tswang Afrika Borwa le Mma Marengwa. Ke ngwana wa bone wa ntlha wa mosadi magareng ga bana na batlhano ba ba nang le bone. Batsadi, bao e neng e le balwela-kgololosego ba Pan African Congress (PAC), ba ne ba tshaba go tshaba go tshwenngwa ke puso ya tlhaolele ya Afrika Borwa.[ O nyetswe ke Lucky Tebalebo Moahi, mme ba segofaditswe ka bana ba le bararo, Refilwe Motsetselele, Neo Wandile, le Kaelo Sabelo.

## Thuto
Morago ga go tsena dikolo tsa poraemari le tsa sekontari, o ne a amogelwa kwa Yunibesithing ya Botswana le Swaziland ka 1977. O ne a fetsa dingwaga tse pedi tsa ntlha a le mo lenaneong la saense la pele ga a tsena mo sekolong, pele a fetogela mo go ithuteng le go dira dikirii ya Bachelor of Arts mo go tsa saense ya dipolotiki le tsamaiso ya setšhaba. O ne a aloga ka 1982.[ 4]

Moragonyana, o ne a dira dikirii ya Master of Science mo thutong ya tshedimosetso, kwa Yunibesithing ya Botswana. Ngaka ya gagwe ya dikirii ya Philosophy mo library le information sciences e ne ya abelwa ka ngwaga wa 2000, ke Yunibesiti ya Pittsburgh, kwa United States. 4][5]

## Tiro
Morago ga go bona dikirii ya gagwe ya ntlha, o ne a boela kwa Lobatse mme a thapiwa ke Botswana Meat Commission jaaka morulaganyi wa dikhomputara yo o ithutelang tiro. O ne a dira mo lefapheng la data processing la khamphani ka dingwaga di le tharo. 4]

Ka 1985, o ne a simolola go dira kwa Yunibesithing ya Botswana National Institute of Research jaaka motsamaisi wa data. Tiro eno e ne e mo tlhoka gore a dire gore dibuka tsa yunibesithi di tsenngwe mo khomputareng. Badiri ba le bantsi ba yunibesithi, ba ba rutegileng le ba e seng ba rutegileng, ba ne ba tlhoka go rutiwa go dirisa khomputara. O ne a dira tiro eo go fitlha ka 1993. Moahi o ne a tlhomiwa go nna motlhatlheledi, mo lefapheng la dithuto tsa laeborari le tshedimosetso kwa yunibesithing. 4]
Ebere Orji

Mme **Ebere Orji** ( o tshotsweng kgwedi ya Sedimonthole e le malatsi a le masome mabedi le borara ngwaga wa 1992) motshamiki wa bolo wa lefatshe la Nigeria yo o tshamekelang mafatshe a sele. O tshamekela setlhopha sa Sundsvall DFF mo Sweedish Elitettan. O tshameketse ditlhopha tse dintsi mo mafatsheng a Nigeria, Sweeden  le Hungary, bogologo jang ba Ferencváros ko Hungarian Női NB I le Rivers Angels mo Women Premier League. O kile gape a emela lefatshe la Nigeria ko mafatsheng a sele mo makgaolagangnyeng a dikgaisanyong tsa 2011 FIFA Women's World Cup le sejana sa mafatshefatshe sa batshamiki ba ba ka fa tlase ga digwaga tse masome a mabedi le ba ba tse dilesome le bosupa.

## '''Mo Perekong ya gagwe le Mekgatlho'''
Fa tshamekela setlhopha sa Rivers Angels, mo maitekong a bone a go fenya dikgaisanyo tsa Federation Cup tsa ngwaga wa 2014, o ne a nosa dinno tse tharo mo tshamekong kgatlhanong le setlhopha sa COD United Ladies fa ba se fenya ka dinno tse thataro go e le ngwe fela. 

Ka ngwaga wa 2015, o ne a gapa bommampodi jwa Hungarian  (Női NB I)  le kopi ya Hungarian. Mo pakeng ya 2016 yo ya go 2017, Orji o ne a nna mo monosadino yo o gaisitseng botlhe  ko Női NB I ka dinno tse di masome a madedi le bosupa.

Ka 2019 Orji o ne a tswa mofenyi wa maemo a  Elitettan le ba Umeå IK morago ya go nosa dinno di le lesome le bongwe mo dikgaisanyong tsa metshameko di le masome a mabedi le borataro. 

## Metswedi
Edith Eluma

Mme **Edith Eluma**  o tshotswe ka kgwedi ya Lwetse ele masome a mabedi le bosupa ka ngwaga wa 1958 .Ke motshameki wa kgwele ya dinao ele motshameka morago la setlhopha sa bomme sa lefatshe la Nigeria o ne ele motsaya karolo ya sejana sa inaugural ka ngwaga wa 1991 mo metshamekong wa sejana sa mafatshe fatshe sa bomme.O tshameketse setlhopha se se kwa godimo  sa Princess Jegede kwa Nigeria.

## Metsweding
Florence Ajayi

Florence Kikelomo Ajayi ke mo Nigeria, motshameki mogolo wa kgwele ya dinao yo tshamekelang fa morago. Mo bo gompienong o tshamekela setlhopha sa Dinamo Guadalajara mo lephateng la bobedi la se-spain.

## Tiro
Mme Ajayi o simolotse tiro ya gagwe ka kgwele ya dinao ya Nigeria mo Koko Queens, River Angels, Jagede Babes and Pelican Stars. E rile a sena go tshameka ka 1999 World Cup a nna le tumalano kafa molaong le ba 1.FFC Niederkitchen mo German Bundesliga, ko a nnileng dipaka tse pedi teng. Ya re a boela ko Nigeria a tshamakela Police Machine le Bayelsa Queen go fitlhelela ka ngwaga wa 2008 a fudugela Tianjin Teda ka kgaisano e ko godimo ya tsa se-china. Ka ngwaga wa 2010 ke fa a boela ko lekgotleng la yuropa dingwaga dile lesome moragonyana a atlegile mo go tshamekeleng setlhopha sa Krka Novo Mesto ko Slovenia, Pogon Szczech ko lefatsheng la Poland le Dinamo Guadalajara mo lekalaneng la bobedi la se-spain.

## Boditŝhabatŝhaba
Mme Ajayi eleng leloko la setlhopha sa lefatshe sa Nigeria o ikgapetse African Championships tse tlhano mo moleng o o fa gare ga dingwaga tsa 1998 le 2006,a be a tsaya karolo mo go tsa sejana sa lefatshe ka ngwaga wa 1999 le 2003, ya re ka ngwaga wa 2000 le 2008 a tsenelela metshameko ya diolimpiki tsa selemo. O ne a direla jaaka moeteledipele wa setlhopha sa basadi sa Nigeria.
Ma-Gypsy

Ma-Gypsy ke sehlopha sa morafo sa batho bao ka setšo ba sepelago-sepela bao ba thomilego ka leboa la India eupša ba phela mehleng ya mehleng yeno lefaseng ka bophara, kudu-kudu kua Yuropa. Bontši bja Baroma bo bolela mohuta o itšego wa Seroma, e lego leleme leo le tswalanago kgaufsi le maleme a mehleng yeno a Indo-Europe a ka leboa la India, gotee le leleme le legolo la naga yeo ba dulago go yona. Ka kakaretšo go dumelwa gore dihlopha tša Baroma di tlogile India ka go huduga leboelela le gore di be di le Peresia lekgolong la bo-11 la nywaga, ka borwa-bohlabela bja Yuropa mathomong a lekgolo la bo-14 le ka bodikela bja Yuropa ka lekgolong la bo-15 la nywaga. Seripa sa bobedi sa lekgolo la bo-20 la nywaga di be di phatlaletše kontinenteng e nngwe le e nngwe yeo e nago le badudi.
Maafrika a Amerika

MaAmerika a Amerika, a tsejoang hape e le Ma-Amerika a Matšo kapa MaAfro-Amerika, ke morabe o nang le Maamerika a nang le leloko le sa fellang kapa le felletseng ho tsoa ho merabe efe kapa efe ea Batho ba Batšo ba Afrika.
Achraf Hakimi

thumb|Hakimi Achraft
**Achraf Hakimi Mouh** o belegwe ka di 04 Ngwanatsele 1998. Ke motshameki wa kgwele ya dinao wa porofeshenale yo o tshamekang jaaka motlhokomedi yo o kwa mojeng ko lemoragong kgotsa mo letlhakoreng la setlhopha sa Ligue 1 Paris Saint-Germain le Setlhopha sa bosetšhaba sa Morocco. O tsewa ke batho ba le bantsi e le mongwe wa batshameki ba ba di gogang kwa pele mo lefatsheng.
thumb|Hakimi morago ga go fenya  2017–18 UEFA Champions League le Real Madrid

## Metswedi
Jelly Roll (moopedi)

**Jason Bradley DeFord** (o tshotswe ka di 4 tsa kgwedi ya Sedimonthole, ka ngwaga wa 1984), o itsege thata 

ka leina la **Jelly Roll** (gantsi o bidiwa **JellyRoll**), ke moopedi wa mmino wa motswako wa Moamerika, le mokwadi wa dipina go tswa Antioch, Tennessee. Fa a simolola tiro ya gagwe ka ngwaga wa 2003, o ne a tuma thata morago ga go gololwa ga dipina tsa gagwe di le pedi ebong "Need a Favor" (2023) le "Son of a Sinner" (2021), tse di neng tsa gapa dikabo tsa CMT tsa mmino makgetlho a le mararo. Mo go one ngwaga oo, o ne a gapa kabo ya go nna moopedi yo moswa yo o gaisitseng.

## Botshelo jwa gagwe
DeFord o godiseditswe mo tikologong ya Antioch kwa Nashville, Tennessee.  Rraagwe e ne e le morekisi wa nama mme o ne a dira jaaka bookie ka fa thoko; mmaagwe o ne a lwala ka bolwetse jwa tlhaloganyo le go tshwakgolwa.Mo dingwageng tsa gagwe tsa bosha, Jelly Roll o ne a tshwarwa makgetlo a le mmalwa mme a fetsa nako kwa kgolegelong ka ntlha ya ditatofatso tse di farologaneng tse di akaretsang go nna le matekwane le bogodu jo bo masisi

Jelly Roll o simolotse tiro ya gagwe mo hip hop morago ga go tlhotlhelediwa ke di rapper tse di jaaka Three 6 Mafia, UGK, le 8Ball & MJG. O ne a rekisa di-mixtapes go tswa mo koloing ya gagwe,  a simolola ka motseletsele wa dikhopi go tswa mo porojekeng ya gagwe ya ntlha The Plain Shmear Tape ka 2003 mme morago a latela ka dikarolo di le nne tsa Gamblin' mo motseletseleng wa White Boy go tloga ka 2004 go ya go 2011. 

Tirisanommogo ya gagwe ya 2010 "Pop Another Pill" le rapper wa kwa Memphis Lil Wyte e fitlhile kwa godimo ga 6.3 million YouTube views.[ Pina eno e ne ya dira gore go nne le alebamo ya Year Round ya setlhopha sa mmino wa hip-hop sa SNO, se Jelly Roll e neng e le leloko la sone. Mo dingwageng di le mmalwa tse di latelang, Jelly Roll e ne ya golola di-mixtapes tse dintsi le alebamo e e ikemetseng ya solo go akaretsa tirisanommogo le Lil Wyte, Struggle Jennings, Haystak, le Tech N9ne.

Jelly Roll's 2013 mixtape Whiskey, Weed, & Women e ne e bidiwa Whiskey, Weed, & Waffle House,mme e ne ya fetolwa morago ga gore Waffle House e tshosetse ka dikgato tsa semolao ka ntlha ya tiriso ya leina la bona le letshwao mo sekwalelong. Setlhogo se se neng se emisitswe se ne se na le setempe sa "thibelo le thibelo" mo boemong jwa letshwao la resetšhurente.

## Metswedi
Maureen Mmadu

**Mme Maureen Nkeiruka Mmadu** o tshotswe ka Motsheganong a le malatsi a supa mo ngwageng wa Sekete le makgolo a robabongwe masome a supa a supa le botlhano (born 7 May 1975), kwa Onitsha, kwa lefatsheng la Nigeria. Ke Mokatisi wa kgwele ya dinao ko Nigeria. O tshamekile ele mo magare a lebala ka nako fa ele motshameki wa bolo. Ka nako fa ele motshameki, o ne a tshamekela Avaldsnes IL, setlhopha se se ko leroleng ko lefatsheng la Norway. O tshameketse mo liking ya Toppserien, le ditlhopha tse di mo liking ya Damallsvenskan ko lefatsheng la Sweden ebong Linköpings FC le QBIK.

## Botshelo le Pereko
Mme Maureen Nkeiruka Mmadu o kile a tshamekela Klepp_IL, setlhopha se se mo liking ya Toppserien. Mmadu o tshameketse le setlhopha sa Kolbotn, kwa teropo kgolo ya Norway, ebong Oslo. Fa a tshamekela setlhopho sa Kolbotn, mo ngwageng wa 2010 o ne thusa go bona maemo a boraro mo liking ya Toppserien. O ne a tshamekela le setlhopha sa Avaldness, IL mo tournamenteng ko Oslo ka di 5 Tlhakole 2012.

## Pereko ya ko Mafatsheng
Mme Maureen Nkeiruka Mmadu ke ke motshameki yo o tlotlegang wa setlhopha sa Setšhaba sa Nigeria, o  tshameketse Nigeria makgetho a a fetang lekgolo (more than 100), go akaretsa FIFA Women's World Cup le di Olympic ngwageng ya 2000 le 2004.

Mme dipego tse di tswang ko Nigeria Football Federation di bua fa a tshameketse setlhopha sa basadi sa Nigeria, sa kgwele ya dinao makgetho a le masome a matlhano le metso e e mebedi (52).

## Metswedi

# Ikidi og Mmadu har riktige lønnsbet (in Norweigian), NRK. 13 October 2005.
# I played for Nigeria while my mum died
# Lyn-Avaldsness Final 5 February 2012
# FIFA Women's Century Club (PDF). FIFA. 25 August 2009. 
# Maureen Mmadu. FIFA competition record (archived). 
# Maureen Mmadu Biography and Statistics. Sports Reference. Archived from the original on 18 April 2020. Retrieved 14 October 2009. 
# Maureen Mmadu played 52 official games for Falcons not 101 – NFF. *SportsRation*. 31 October 2022. Retrieved 31 October 2022.
Dijo tse di monate

Bupi, e gape e itsegeng jaaka bupi jwa papa, ke bupi jo bo thata (bo thata go feta flouru) jo bo dirwang ka mmidi kwa Borwa jwa Afrika. Kwa tshimologong e ne ya tlisiwa mo Afrika go tswa kwa Amerika ke Bapotokisi. Ga go itsiwe gore leina le, le simologile kae, mme e ka tswa e tswa mo lefokong la Sepotokisi la *milho*, kgotsa la Se-Afrikaans la mielie, go tswa mo lefapheng la Se-Dutch la milie. E itsege gape ka maina a a farologaneng a dipuo tsa selegae go ya ka lefelo kgotsa naga.
Hansie Cronje

thumb|Cronje fa a ne a botsolodiwa morago ga gore Aforika Borwa e fenye kgaisano ya kgwele ya dinao
thumb|Hansie Cronje
**Wessel Johannes** "**Hansie**" Cronje (25 September 1969 - 1 June 2002) e ne e le motshameki wa Kerikete wa boditšhabatšhaba wa Afrika Borwa le mokapotene mo  1990. Jaaka motshameki yo o dirisang letsogo lamoja, mokapotene Cronje o eteletse pele setlhopha sa gagwe o fentse metshameko e le 27 ya Teko le diOne Day International di le 99. Gape **Cronje** o eteletse pele Aforika Borwa a fenya kgaisano ya Mantshano ya Sefoka sa ICC ka 1998, e leng sone fela sefoka se segolo se setlhopha sa naga se se gapileng go fitlha ga jaana. Cronje o nnile le seabe segolo ka go dirisa bete go 61 a ise a tswe, mme a etelela pele setlhopha mo phenyong ka diwikete di le 4. O ne a tlhophiwa go nna wa bo11 yo mogolo mo Aforika Borwa ka 2004 le fa a ne a thibetswe go tshameka cricket botshelo jotlhe ka ntlha ya seabe sa gagwe mo matlhabisaditlhong a go rulaganya metshameko. O tlhokafetse mo kotsing ya sefofane ka 2002.
Diane

**Diane** ke dikwalwa tse di buiwang tse di neng di dirisiwa ke bagolo bogologolo. Di tlhamilwe ka kelotlhoko ya bophelo ke batlapele ka maikaelelo a go laela, laya, go tsibosa le go kgalemela. e ne e le tsona tse di thusang batswana go nna seoposengwe mo setshabaneng.
Nenny B

**Nnenna Egwuekwe** (o tshotswe ka Lwetse 22 1992), a itsege ka leina la **Nenny B**.Ke moitsanape mo tsa maranyane.Mo bo gompeinong o dira ele VJ kwa MTV Base Africa.

## Tshimologo ya Botshelo le dithuto
Nenny B o tswa Imo State mme o tsholetswe ko Lagos State kwa lefatsheng la Nigeria. O ne a ya sekolong se se potlana kwa Aloysius Primary School, mme a tloga a tsweledisa sekolo se se potlana kwa Abuja kwa ileng a tsena sekolo sa dithuto tsa legare teng kwa Abuja. O ne a ya mmadikolo wa Chukwumeka Odumegwu Ojukwu University kwa ileng a aloga ka setlakana sa sekgowa le botsamaisa dipuisano ka bophara, pele a ya kwa mmadikolo wa Wollongong kwa alogile ka setlakana sa dithuto tse di tlhatlhogileng.

## Tiro
Nenny B o simolotse tiro ya gagwe ka 2007 ga simolola go pagama serala kwa kabo dietsele ya Kora Awards ka ngwaga wa 2007, o ne a dira pula madibogo ya moletlo wa seopedi 50 Cent. Ka ngwaga wa 2009, o ile a tswelela mo lephateng la kgaso le moithuti o beleditseng tiro kwa African Independent Televison,AIT, mo thulaganyong we bidiwang "Matters Arising"O ile a tuma ka ngwaga wa 2012 ga latelwa ke ngwaga wa 2014  fa nne a diragatsa mo dithulaganyong di tshwana le X Factor West Africa le Star Winner Is.O ile a nna karolo ya lekalana la News Agency of Nigeria, NAN ele mmegadikgang mme a bereka go motlhomamisi mekwalo, mme morago morago a nna motsamamisi wa mekwalo. Ka Ngwaga wa 2014 o ile a nna karolo ya Hot 98.3 FM ele motsamaisa dipuisano mo thulaganyong ya Daily Drive Time le Battle of Sexes. Ka ngwaga wa 2017, pampiri ya seromamowa ke fa e kwala ka ene mme ya mo baya mo tsebeng ya pula madibogo ele mongwe wa bagasi ba seromamowa ba ba popota ba le masome mabedi kwa lefatsheng la Nigeria.O kile a nna motsereganyi wa thulaganyo ya My Big Nigerian Wedding, La Belle Africa, Trace AfroBeat Show, Johnnie Walker Jazz, Whiskey Night, AWVCA After Party, Jamrock, Celeb Living.Ka Ngwanaatsele ka ngwaga wa 2017, o ile a nna mobapatsi wa lenaneo la theko le thekiso dijo la maranyane Nkataa.com.Mo bo gompeinong o dira ele VJ kwa MTV Base Africa go tlhoga ka 2018.

## Dietsele le Peeletso ya dietsele

## Metswedi
Dolapo Oni

**Dolani Oni** yo a tlwaelesegileng ka leina la **Marcy Dolani On**i ke modiragatsi yo o tswang hwa lefatshego la Nigeria,moemedi mo go tsa ditshwansho tsa motshikinyego, mokgothatsile tsa meleto.

## Botshelo jwa pele
Oni k ene yo monnye mo go ba bane ba a tsalwang le bone.O tsere lebaka la dingwaga di le masome a mabedi a nna kwa united kingdom pele a boela kwa nigeria ka  2010.Fa ale dingwaga dile lesome ,one a batla go nna modiragatsi morago ga go bona bodiragatsi jwa tsa kopelo wa ga Andrew Llyod Webbers kwa The Oxford Playhouse.

o dirile dithuto tsa  gagwe tse dikgolwane  kwa sekolong sa Hadingtonton, sekolo sa basetsana sa go duela lekgetho kwa Oxford, engelane,kwa a ileng a nna ene mosetsana wa ntlha wa boeledipele jwa baithuti yo a neng a le montsho ka mmala. o tsene kwa mmadikolo wa Bristol kwa a ileng a ikgapela seetsele mo go tsa maranyane

## '''Tiro'''
Oni o simolotse motshameko ka nako ea neng anna kwa united kingdom, morago ga go fetsa seetsele sa gagwe kwa mmadikolo ,aya kwa sekolong sa metshameko, o ne a bona phatlha ya go ithuta kwa at Academy of Live and Recorded Arts (ALRA) in Wandsworth, lontone , kwa a ileng a diragatsa mo metshamekong ka bontsi e e akaretsang  *Walking [[Waterfall]] ka  [[Nii Ayikwei Parkes]][[William Shakespeare's A Midsummer Night's Dream, In Time by Bola Agbaje, God is a DJ and Iya-Ile (The First Wife by Oladipo Agboluaje.]] O kile a ikgapela seetsele  sa motshameko wa [[Dorothy L. Sayers]]  gangwe fela.*

## Metswedi
Tlhareseleele

Tlhareseleele ke motsana  o mo Botswana mo kgaolong ya borwa (Southern District).

## Palo Ya Batho
Go ya ka Palo Ya Batho ya ngwaga wa  2011, motsana wa Tlhareseleele o na le batho ba le makgolo a supa le lesome le bongwe (711), ka dipalo tsa bo rre ba le makgolo a mararo le masome a mane le bongwe , le bo mme ba le makgolo a mararo le masome a supa.

## Bona Gape

* Kgaolo ya Borwa (Botswana)
* Southern District

## Metswedi
Nancy Isime

**Nancy Isime** (o tshotswe ka Sedimonthole a tlhola malatsi a le lesome le bosupa ngwaga wa 1991) ke modiragatsi kwa lefatsheng la Nigeria.

## Botshelo jwa pele le Tlholego
Nancy Isime o tsholetswe kwa Edo State,kwa borwa-borwa jwa lefatshe la Nigeria a tsholwa ke batsadi ba tlholego ya Esan.Morago ga dithuto tsa gagwe tse di kgolwane,o ne ya sekolong sa ithutelo ditiro sa University of Lagos.

Nancy Isime o tlhokafaletswe ke Mmagwe a le dingwaga di le tlhano mme a godisiwa ke Rragwe.O goletse kwa Lagos kwa a simolotseng dithuto tsa gagwe tse dipotlana le tsa magare teng.Morago,o ne a tloga a ya kwa Benin City,kwa a neng a dira dithuto tsa gagwe tse di kgolwane teng.O dirile dithuto tsa dikgwedi tse thataro kwa University of Port Harcourt kwa Rivers State pele a dira dithuto tsa gagwe tse dikgolwane tsa diploma in Social Work kwa University of Lagos.

## Mmereko/Pereko
Nancy Isime o simolodisitse pereko ya gagwe e le modiragatsi mo setshwantshong sa motshikinyego sa Echoes ka ngwaga wa 2011.O itsege gape ka go gasa thulaganyo ya thelebisine ya The Squeeze,technology show,Whats Hot,le ditiragalo tsa kwa morago mo thulaganyong ya MTN Project Fame tsa karolo ya bosupa.Ka ngwaga wa 2016 o ne a emesitse Toke Makinwa go nna mogasi wa thulaganyo e e itsegeng thata e e tumileng ya HipTV.O ne a tshwaraganela kgaso le Reminisce  ya lenaneo la The Headies award ka ngwaga wa 2019.O kile gape a nna mogasi wa thulaganyo ya The Voice Nigeria 2021.Ka ngwaga wa 2019,Isime o ne a simolodisa thulaganyo ya gagwe ya setshwantsho sa motshikinyego e e bidiwang The Nancy Isime Show.Ka 2020,a tshwaraganela kgaso ya kabo dietsele ya thulaganyo ya The Headies le Bovi.Ka 2022,o ne a diragatsa mo thulaganyong ya thelebisene ya Blood Sisters,a tshameka bogogi jwa ga Kemi, e e rulagantsweng ke ba Ebonylife TV e e leng tlhamo ya ga Mo Abudu.Ka 2023,o ne a diragatsa e le Shalewa mo thulaganyong ya Shanty Town.  

## Bodiragatsi

*

## Metswedi
Tobechi Nneji

Tobe Da Diva kana Tobedadiva go tshola e le Tobechi Lawrence Nneji ka Hirikgong a tlhola malatsi a lesome le boferabone ka ngwaga wa 1987.Ke motho wa radio le motshameki wa thelebisne ka 2013.ThisDay e tlhalositse fa e le thulaganyo e e reediwang thata mo botlhaba jwa Nigeria otlhe mo motshegareng..Ka ngwaga wa 2013 o ne amogela mo Channel O a emetse Nigeria ka bophara e le motshameki yo o gaisang mo Africa. Ke motho yo o tsewang e le motho yo o botlhale monate  ebile a rata go tsamaya

## Ka ga gagwe    le dithuto
Ke ngwana wa bofelo mo go bo mogolowe ba le bane,o tswa kwa  Imo State mo lefatsheng la Nigeria. O ne a tsena ko sekolong sa Queen's College, Lagos state.O tsene ko sekolo se se golwane sa Madonna a ithuta ta ikinomi a fetsa ka ngwaga wa 2007.Gone jaanong o dira dikiri ya masters ko sekolong se se golwane sa Calabar,Cross River State,borwa borwa jwa Nigeria

## Tiro
Ka ngwaga wa 2007 o ne a ile go itika lesego le ba Vision FM, Abuja a bo a simolola go bereka ka letsatsi matsalo a kereste.O berekile teng go fitlha ngwaga wa 2009 a fodugela ko Kiss FM a fitlha ka 2010.Ka ngwaga wa 2011 o boeletse ko Kiss FM a bo a felela a etela OAPs ko pele.Ka ngwaga wa masome a mabedi le morulaganyi wa dikgang

## Metswedi
Pato Kelesitse

Pato Kelesitse ke molwela tshomarelo ya tikologo go tswa kwa Gaborone, Botswana. Pato gape ke Mothei wa Sustain267, e leng letsholo le le sa direng dipoelo le le rotloetsang ditharabololo tsa tshiamiso ya loapi go ralala Aforika, o ne a dira jaaka Modiredi wa Porojeke mme jaanong o dira jaaka Moeteledipele wa Tsweletsopele kwa Climate Action Network ya Aforikaborwa.

## Ka ga gagwe
Pato o tsholetswe kwa Kanye Botswana. O tshwere dithutego tsa Bachelor of Arts (Honors) in Accounting  and Finance, gape ke moithuti wa dithuto tse dikgolwane tsa Development Studies kwa University of Botswana. Pato ke moemedi wa Puso ya Botswana kwa Tumalanong ya Letlhomeso la Lekgotla la Ditshaba ka ga Phetogo ya Loapi Ka 2019 Pato o ne a bidiwa mongwe wa “Baeteledipele ba Aforika ba le 40 ba ba ka fa tlase ga dingwaga di le 40 ba go Itshoka ga Loapi” ke Wilton Park, Setheo sa Khuduthamaga sa Ofisi ya Mafatshe a Sele ya UK. O ne a dira jaaka mogokaganyi wa Resilient40, e leng mafaratlhatlha a basha ba ba fetang masome marataro mo mafatsheng a le masome mabedi le boferabongwe a Aforika. Pato ke leloko la  World Economic Forum Global Shapers Community-Gaborone Hub.

## Bolweladitshwanelo
Maitemogelo a ga Pato mo go bueleleng a akaretsa go rulaganya go nna le seabe ga basha le baagi, go gokaganya porojeke, mmogo le go aga bokgoni le go kwala ditokomane. Jaaka feminist, o buelela go amogelwa ga melaometheo ya basadi ba Aforika mo go itebaganyeng le mathata a loapi. E ne e le moemedi wa Aforika, jaaka mongwe wa baeteledipele ba basha ba lefatshe kwa Phuthegong ya Loapi ya UN mo go bueng le baeteledipele ba lefatshe ka ga phetogo ya loapi jaaka setlapele sa lefatshe. O dira jaaka mogakolodi wa Letlole la Urgent Action Fund-Africa mme ke Moithuti wa Setlhopha sa FuturElect sa 2022.

## Metswedi
Folu Storms

**Ada Afoluwake Ogunkeye** (o tshotswe ka kgwedi  ya ngwanaatsele a le 25 ngwaga wa 1986)yo o itseweng ka leina la Folu Storms,e leng moemedi le mogasi wa radio mo Nigeria,modiragatsi,mogasi wa setshikinya ditshwantso.

## Botshelo jwa pele
Storms o tsholetswe mo Aguda, Serulele, Lagos State.O tsene sekolo se sepotlana kwa Corona VI,a bo a ya kwa sekolong sa gagwe se segolwane sa ntlha kwa The Lagoon Secondary School,a bo a ya gape kwa St Leonards MayField kwa UK labofelo a bo a tlhatlhogela kwa Aberystwyth University kwa o fetileng a ithuthuntsha ka Bachelor of Laws (LLB) ka ngwaga wa 2005 le 2008.Storms o ne gape a tsena kwa University of Bristol fa a dira Masters of Laws (LLM) ka ngwaga wa 2009.Storms o na le diploma in Broadcast Journalism go tswa kwa Pan-African University.

## Tiro
Radio and Ndani TV
thumb|Modela Adeola Ariyo le Folu Storms mo Afrika Borwa mo motseletseleng wa New Africa.
Storms o simolotse tiro ya gagwe e le mmueledi ,pele ga a simolola mo seromamowa 92.3 Inspiration fm ka ngwaga wa 2012.O ne a gaisana ka MTV Base Africa VJ search e bile e ne e le  mongwe wa ba bararo ba dikgaisano tsa bofelo.F nako ntse e tsamaya Storms o ne a thapiwa ke kompone ya Nigeria ya Ndani TV e le mogasi le motlhatlhelela dikitso ko o neng a dira The New Africa documentary  e e neng ya kgethiwa ka documentary award kwa 2016 Africa Magic Viewers Choice Awards. O ne a tshwaraganetse mokgatho wa Breakast Show kwa Smooth 98.1FM mo Lagos,o ne a santse a dira seo ka ngwaga wa 2019.
thumb|Go tlhagelela jaaka "Sope" on-line mo "Alone Together"
Storms o ne a ikgapela 2017 Ebony Life  e le mogasi wa setshwantsho sa motshikinyego ka ngwaga wa 2018 On-Air Personality award ya Future awards le ELOY Awards.

## Metswedi
Good Hope

**Good Hope** kgotsa **Goodhope** go ka reela:

## Mafelo
**United States**

* Good Hope, Alabama
* Goodhope Bay, lefelo la maemelo mo Alaska
* Goodhope River, noka mo Alaska
* Good Hope, California
* Good Hope, Georgia
* Good Hope, lllinois
* Good Hope, Louisiana
* Good Hope, Mississippi (disambiguation)
* Good Hope Ohio
* Good Hope, Washington, DC,  segongwana sa baagisanyi
* Goodhope, West Virginia
* Good Hope, Wisconsin
* Good Hope, U.S. Virgin Islands

## Go sele

* Cape of Good Hope, Aferika Borwa
* Good Hope, Botswana
* Good Hope, Dominica
* Goodhope, Buffalo City, motse mo Buffalo City Metropolitan Municipality, Eastern Cape, Aferika Borwa
* Good Hope, Guyana, village in Guyana
* Good Hope locality, New South Wales, Australia
* Goodhope School, Hong Kong
* Mount Good Hope, e itsegeng semmuso "Good Hope Mountain" mo BC, Canada

## Mesele

* HMS ''Good Hop''e, dikepe tse di mokawana tsa British Royal Navy, di akaretsa:
* HMS ''Good Hope (1901)''

## Bona gape

* Cape of Good Hope (disambiguation)
* Order of Good Hope, a knighthood order
* *[[The Goodhope]]*,  motshameko wa 1990/1901 ka Herman Heijermans
* *[[The Good Hope]](novel) padi ya 1964 ka Willam Heinesen*
* All pages with titles containing ''Good Hope''
* All pages with titles beginning with ''Good Hope''
Yvonne Ekwere

**Yvonne Imoh-Abasi Glory Ekwere** (Igbo pronunciation; o tshotswe ka Mopitlo a thola gararo ka ngwaga wa 1987), o itsewe thata ka leina la gagwe la **Yvonne Vixen Ekwere,** ke yo itsegeng mo motsweding ya tshedimosetso, ke mothami wa diteng gape ke modiragatsi wa mme, yo a thapilweng e le motsamaisa lananeo ko E-Weekly mo setshwantshong sa motshikinyego sa Silverbird. Sale tshimologo ya gagwe e le motshwara mmogo mo thulaganyong ya bosigo mo Rhythm 93.7 FM, mokgwa wa gagwe wa go tsamaisa lenaneo o bakile gore a fenye dietsele di le mmalwa. 

## Bonnyane le dithuto
Vixen o tholega mo kgaolong ya Akwa Ibom ko Nigeria, mme ene o tsholetswe ko kgaolong ya Lagos e leng ko borwa-bophirima ja Nigeria, ga mmogo le batsalwa le ene ba le supa, ke teng ko a feditseng dithuto tsa gagwe tsa ko moding go ya ko go tse digolwane ko dikolong tsa Airforce Primary School, Victoria Island, Lagos and Holy Child College, Lagos ka go tlhomagana ga tsone. O nale bachelor's degree mo History and International Studies e a e tsereng go tswa ko Lagos State University.

## Tiro

### Tiro ya mo seromamowa/setswantsho sa motshikinyego
Tiro ya gagwe e simolotse ka ngwaga wa 2008, morago ga gore a lalediwe ke rre Ikponmwosa Osakioduwa go nna motshwara-mmogo mo thulaganyong ya seromamowa e bidiwang *Dance Party,* e neng e gasiwa mo Rhythm 93.7FM. Vixen ko pele, o ne a tsenelela kgaisano mme a fenya tiro ya go nna motsamaisa thulaganyo ya ituso-bodutu mo setshwantshong sa motshikinyego sa Silverbird e bidiwang E-weekly. Go tswa fo, o bonwe a botsolosa badiragatsi ba ba tumileng gape a tshwara ditiragalo tsa maemo a ntha e bong Most Beautiful Girl in Nigeria 2012 le dijo tsa maitseboa tsa ga tautona wa pele, rre Goodluck Jonathan e bidiwang "Dinner With Showbiz Stakeholders" magareng ga tse dingwe. Ka kgwedi ya Phalane, ngwaga wa 2015, o simolotse lenaneo la gagwe e bidiwang  *Drive Time With Vixen*. O supile ga a tsere matsipa mo go Oprah Winfrey. O botsolositse  Genevieve Nnaji, Funke Akindele, Denrele Edun ko Amstel Malta AMVCA  ya ngwaga wa 2014, ka ga ditsela tsa bone tsa go atlega.

### Dithulaganyo tsa bodiragatsi
O nnile moanelwa mogolo gape a tlhagelela mo dithulaganyong tsa bodiragatsi e bong 7 inch curve, Render to Caeser, Put a Ring on it, ga mmogo le kgaolo ya bobedi ya Gidi Up ko a diragaditseng mo ditsebeng tse tharo.

## Dietsele le temogo

## Metswedi
Mmusa Ohilwe

**Mmusa Ohilwe** yoo tshotsweng ka kgwedi ya Moranang e tlhola malatsi ale lesome le bosupa ngwaga wa 1986 ke motshameki wa kgwele ya dinao wa motswana yoo a neng a tshamekela setlhopha sa Extension Gunners seo semo legeng ee kwa godimo ya kgwele ya dinao ya Botswana. O tlhageletse makgetho a le masome a mabedi le borobabongwe mo setlhopheng sa kgwele ya dinao sa sechaba sa Botswana.

## Botshelo mo ditlhopheng tsa kgwele ya dinao
Mmusa o simolotse tiro ya gagwe jaaka motshameki mo setlhopheng sa lega e tona ya Botswana sa Botswana Meat Commission (BMC FC) ka ngwaga wa 2005 pele gaa chencha lewa a okgolaganya le setlhopha sa Township Rollers ka ngwaga wa 2007 koo aileng a tshameka paka tse pedi fela pele a boela kwa a simolotseng teng kwa  BMC. Ka ntlha ya go nna le maitemogelo aa kwa godimo mo tshireletsong, Ohilwe one a ya ditekeletsong kwa Greece koo aileng a bowa teng go golagana le setlhopha sa Gaborone United le sa BMC kago tlhomagana  pele  ga aya Extension Gunners ka kgwedi ya Firikgong ngwaga wa 2014, morago ga go boa kwa ditekeletsong tse di atlegileng sentle lefa ntswa ane aseka a nna ka mabaka ago nna le makgwere mo  tsamaisong kwa  Vietnam.

## Seabe sa gago mo setlhopheng sa sechaba
O tlhageletse makgetho a le masome a mabedi le borobabongwe mo setlhopheng sa sechaba  mme ebile gape e nnile  mongwe wa batshameki bao ba neng ba dira ditso ka go iponela phatlha mo metshamekong ya sejana sa mafatshe a Aforika ka ngwaga wa 2012 ele la ntlha.

## Dinno mo setlhopheng sa sechaba
Katherine Obiang

**Katherine Obiang** ke modiragatsi, mogasi wa seromamowa le ditshwantso tsa motshikinyego wa letso la Cameroonian-Nigerian. O simolotse e le mogasi wa ditshwantsho tsa motshikinyego wa Nigerian Television Authority (NTA) mo AM Express le mo Nigeria Info 99.3FM. O tsweletse a simolola go diragatsa mo ditshwantshong tsa motshikinyego tsa Nollywood. O ipontshitse mo setswhantshong sa, ''The women'' abo a fenya seetsele sa 2017 Best of Nollywood Awards go bo e le  Best Supporting Actress ga mmogo le Kate Henshaw le Omoni Oboli

O tlhageletse mo ditshwantshong tsa motshikinyego le badiragtsi ba bangwe jaaka *[[:en:Lekki_Wives|Lekki Wives]]**, [[:en:We_Don't_Live_Here_Anymore_(2018_film)|We Don't Live Here Anymore]]*, le ''Journey to Self'' gareng ga tse dingwe.

## Ka ga gagwe
Katherine Obiang o ne a nyetswe ke motshwari wa  Who wants to be a millionaire (Nigerian game show) Frank Edoho. Bobedi jo bo na le dingwaga tse supa ba nyalane e bile ba na le bana ba le bararo. Ba kgaogane ka ngwaga wa 2011 lenyalo abo le fela ka ngwaga wa 2013

### '''Tiro'''
Obiang ke modiragatsi , mogasi wa ditshwantsho tsa motshikinyego le seromamowa. O berekile e le mogasi wa ditshwantsho tsa motshikinyego a berekela  Nigerian Television Authority (NTA) mo AM Express (lenaneo la mo mosong) le Nigeria Info 99.3FM. O tumile thata fa a tla go tlhagelela mo setshwantshong sa motshikinyego sa Journey to Self se se rulagantsweng ke Tope Oshin. Moragonyana o ne a tlhagelela mo ditshwantshong di le mmalwa tsa Nollywood.

## Filmography

* *[[:en:The_Women_(2017_film)|The Women]] (2017)*
* *[[:en:We_Don't_Live_Here_Anymore_(2018_film)|We don't live here Anymore]] (2018)*
* *[[:en:Lekki_Wives|Jekki Lives]] (2012)*
* *[[:en:Journey_to_Self|Journey to Self]] (2012)*
* *Love and War (2013)*
* *[[:en:Heaven's_Hell|Heaven's Hell]] (2019)* *[[:en:Lekki_Wives|Lekki Wives]]*

## Dietsele

## Metswedi
Bayapo Ndori

Bayapo Ndori ke motabogi wa lefatshe la Botswana o tshotswe ka ngwaga wa 1999 ka kgwedi ya Seetebosigo e tlhola malatsi ale masome a mabedi".O ne a gaisanya mo dikgaisanyong tsa Summer Olympics tsa ngwaga wa 2020 mo mabelong a borre ba le bane a neelano a motabogi mongwe le mongwe a tabogang makgolo ale mane a di mmithara 4*400m relays ko baneng ba ikgapela seetsele sa bronze.

## METSWEDI
Northeast Africa

thumb|mafatshe a Aforika
**Bokone-botlhaba jwa Africa** kana **Northeastern Africa** kana **Northern East Africa** jaaka e itsewe bogologolo**,** ke kgaolo ya lefatshe e e akaretsang mafatshe a Africa a le moteng kana a bapile le lewatle le leshibidu la Red Sea. Lefelo le le fa gare ga bokone jwa Africa ebong North Africa le botlhaba jwa Africa ebong East Africa mme le dikaganyeditse Lenaka le Africa ebong Horn of Africa (Djibouti, Eritrea, Ethiopia le Somalia), ga mmogo le Egypt, Libya le Sudan. Lefelo le le na le ditso tse di leele tsa tsapele tsa hominids go ya ko tsa sesha tsa setho mme di etela pele mo  go humeng mo ditsong le dipuo tsa lefatshe, ebile le le mo tseleng e e botlhokwa ya  kgwebo e kopanyang dikontinente tse di mmalwa.
Alice Cooper

left|thumb|Alice Cooper a opela ka ngwaga wa 1972
thumb|Alice Cooper ka 1977
thumb|Alice Cooper le ba a opelang le bone
thumb|Alice Cooper
thumb|Alice Cooper
thumb|'''Alice Cooper'''
**Alice Cooper** (yo o tshotsweng a bidiwa Vincent Damon Furnier; ka kgwedi ya Tlhakole e tlhola malatsi a le mane,1948) ke moopedi wa Mmino wa Rock kwa lefatsheng la America gape ke mokwadi wa dipina yo o leng gore bodiragatsi jwa gagwe bo nnile teng mo dingwageng tse masome a marataro. Ka lentswe le le bogale le terama e e nang le didirisiwa di le dintsi le ditshwantsho tse di tsietsang, jaaka diphefo tsa molelo,di guillotine,ditilo tsa motlakase,madi a maitirelo,digagabi,bompopi ba bana,le ditshaka tsa go tlhabana, Cooper o tsewa jaaka  ke babegadikgang  le balekane ba gagwe
thumb|Alice Cooper

## Metswedi
Good Hope, Botswana

**Good Hope** ke motse mo kgaolwaneng ya Good Hope mo Botswana. Lefelo le dirisiwa ele la bo tsamaisa ditiro la Khansele ya kgaolwana ya Good Hope.

## Dikarolo tsa Lefelo
Good Hope e nale sepatela, lekgotla la kabo ditsha (Rolong Land Board), kokelo, sekolo se se potlana, sekolo sa dithuto tse di fa gare le ofisi ya sepodisi.

Good Hope o bo kgakala jwa di sekgala sa di kilomithara tse di masome mane le boferabobedi go tswa mo Lobatse, kgaolo e  gaufi le toropo e naleng metse  e naleng dithuso tsa banka, mafelo a marekisetso le a mangwe fela jalo. Good Hope o bokgala jwa sekgala sa lekgolo le lesome le botlhano a di kilomithara go tswa mo Gaborone, e leng toropo kgolo ya lefatshe la Botswana.

## Dipalo tsa Batho
Dipalo tsa batho e ne ele makgolo a matlhano le makgolo a supa lemasome a supa le bosupa mo palo bathong ya ngwaga wa 2011.

## Puso
Good Hope o ka fa tlase ka kgaolwana ya Good Hope-Mabule e emetswwe ke mopalamente rre Eric Molale mo National Assembly.

## Metswedi
Solly Malatsi

**Mmoba Solomon "Solly" Malatsi** (o tshotswe ka ka kgwedi ya Sedimonthole a le tlhola malatsi ale masome a mabedi ka ngwaga wa 1985), ke lepolotiki la lefatshe la Aferika Borwa o tlholegang kwa Limpopo. E sale e nna leloko la Khuduthamaga ya sechaba ya Aferika Borwa go simologa ka ngwaga wa 2014 ka kgwedi ya Motsheganong.O sale a dirile mo boeteledipele jwa Democratic Alliance (DA) e le mothusa moeteledipele go sikmologa ka ngwaga wa 2013.O ne gape e le moeteledipele wa mokgatlho go simologa ka kgwedi ya Phatwe ka ngwaga wa 2022, o ne a tshwere maemo a, go tswa ka Seetebosigo 2018 go fitlha ka Ngwanatsele 2020. Malatsi gape e ne e le e le Mogakolodi wa Palamente go Moeteledipele wa Palamente wa DA. O ne a na le maemo gape mo komiting e potlana ya DA .

## Botshelo le thuto
Malatsi o tsholetswe kwa  Ga-Dikgale mo kgaolong ya pele ya Transvaal. O tsene sekolo kwa Phiri Kolobe High School mme a tswelela kwa sekolong se segolo sa Limpopo (University of Limpopo) kwa a alogileng ka dithuto tsa Bachelor of Administration. Malatsi o ne gape a aloga ka dithutego tsa  Honours mo dithutong tsa sepolotiki kwa sekolong se segolo sa Witwatersrand. Malatsi ke sealogane mo Lenaneong la Baeteledipele ba Basha la DA.

## Tiro ya sepolotiki
Malatsi o ne a nna mmatlisisi wa palamente wa DA ka 2008.Morago o ne a dira jaaka mmueledi wa Tona  ya Dipalamo le ditiro tsa sechaba ya kgaolo ya Kapa Bophirima (Western Cape Provincial),Robin Carlisle,go simologa ka ngwaga wa 2009 go feleletsa ka wa 2011.Mo bogareng jwa 2011 le 2014,o ne a direla jaaka mmueledi wa rateropo ya Cape Town Patricia de lille.

## Tiro ya Palamente
Ka Motsheganong 2014, o ne ya nna mopalamente wa DA mme morago o ne  a tlhophiwa go nna setlhopha sa bagakolodi ba ba tlhopilweng ke lekoko le le seng mo pusong ya Dikago (Minister of Human Settlements)

Ka ngwaga wa 2018, ka kgwedi ya Seetebosigo, Malatsi o ne a tlhophiwa go nna mmueledi wa setshaba wa DA, a tla morago ga Phumzile van Damme..O ne a tlhophiwa gape  go nna mopalamente labobedi ka kgwedi ya Motsheganong ka 2019.O ne a nna a nna mogakolodi o tlhophilweng lekoko lele seng mo pusong la Bo Tautona ka Seetebosigo.E rile ka Phalane ka ngwaga wa 2019,o ne a tlhophiwa go nna mogakolodiwa moeteledipele wa palamente wa DA yo o itlhophetsweng,John Steenhuisen.

## Metswedi

.
Stephanie Coker

Stephanie Coker  o tshotswe e le Stephanie Omowunmi Eniafe Coker,ka kgwedi ya Ngwanatsele a tlhola malatsi a masome a mabedi le boferabongwe ka ngwaga wa 1988.ke motshameki wa thelebishine wa MTV Base Africa le Ebony LIfe TVO ne a le mo thelebishine e e tumileng ya Nigeria  e le "Feke" mo 

Tinsel. le engwe thelebisine e e tumileng ya Hustle e le "Cindy".

## Botshelo jwa gagwe jwa pele
Coker o ne a tsholetswe mo Lagos, a bo a godugela ko bokone jwa London mo UK a le bongwe.O ne a tseneletse kereke ya St Mary's ya sekolo sa England ko bokone jwa London , a bua fa e ne" e le sekolo se se mmotla se se neng se tsaya bo kereste tsia".  O feletse a fets adithuto tsa gagwe ko sekolong se se golwane sa Brunel ka setlankana sa metswedi ya tshedimosetso le tlhaeletsano.

## Tiro
London

Ka ngwaga wa masome a mabedi le bongwe ,Stephanie  o fentse dikgaisano tsa MTV Feedom Presenter ba mmone mo thelebishine.

Ka ngwaga o ne o a laetswe ke OHTV,(UK) ka tiro ya gagwe e lebagane le baNigeria ba mmotlana e bidiwa letsatsi la ga Jeso kreste mo Lagos.

Nigeria

Stephanie Coker o boeletse ko Nigeria ka ngwaga wa 2011 a bo a bona tiro y agagwe ya ntlha ko MTV Base Afrika.

## Dikgele le ditlhopho
Ka ngwaga wa 2014 ,Stephanie Coker  o ne a tlhophilwe a bo a fenya mosadi wa ngwaga wa ELOY's wa ngwaga.

## Botshelo jwa gagwe
Ka ngwaga wa 2017  ,Stephanie Coker o nyetswe ke Olumide Adernokum ko Mykonos.o tshotse ngwana wa mosetsana ka ngwaga wa 2019.

O simolotse go bereka le thelebishine ya rise ka ngwaga wa 2018 fa e ne e le ene a e eteletseng pele mo The Morning Show a bua ka dikgwebo ,tsa maranyane le tsa boitumediso.

## Metswedi
Zina Saro-Wiwa

**Zina Saro-Wiwa** (o tshotswe ka ngwaga wa 1976. Port Harcout, Nigeria) ke moitseanape le modiragatsi wa ditshwantsho tsa motshikinyego. O dira tshimolodiso ya ditshwantsho tsa motshikinyego, distshwantsho tsa motshikinyego tsa dipina, tatediso ya ditiragalo le ditshantsho tsa motshikinyego tsa ditekeletso.

Saro-Wiwa ke ene moitseanape wa ditshwantso tsa motshikinyego yo o tlhamileng lekgamu la alt-Nollywood. Lekgamu le le dirisa puo le ditsela tsa go kgatlhisa leitlho tse di dirisiwang ke  bontsi ja badiri ba ditshwantsho tsa motshikinyego tsa Nollywood, e le mo dithogong tse di amang dikgang tse di seng motlhofo tsa polotiki.

Mmega dikgang wa pele wa BBC, bodiragatsi jwa gagwe bo itshupile mo kgatlhegong ya gagwe ya go fetola ka fa lefatshe le bonang Africa ka teng a dirisa ditshwantsho tsa motshikinyego, botaki le dijo. Ditiro tsa gagwe di akaretsa New West African Kitchen, tiro e mo go yone Saro-Wiwa a fang dijo tsa Africa Bophirima selebego se sesha. Mogopo mongwe le mongwe o akaretsa pontshiso ya setshwantsho sa motshikinyego sa seAfrica le thuto ka dijo tseo.

Ka kgwedi ya Moranang e thola maltsi a le masome a mabedi le bobedi ka ngwaga wa 2011, Saro-Wiwa o ne a balelwa mo baeteledi pele ba le masome a mabedi le botlhano ba ba gaisang botlhe ba  African Renaissance mo pampiring ya dikgang ya *[[:en:The_Times|The Times]]* newspaper.

Ka ngwaga wa 2017, mokwalo o ne wa gatisiwa mo Norient o supile thata fa tiriso ya setshwano sa ditshwantsho tsa motshikinyego tsa Nollywood ya ga Saro-Wiwa e senya puo le tebego e e kgatlhisang ya ditshwantsho tsa motshikinyego tsa Nigeria.

## Botshelo le Dithutego
thumb|Noo Saro-Wiwa yo e leng lewelana la ga Zina Saro-Wiwa
Zina Saro-Wiwa o tsholetswe mo Port Harcourt, Nigeria ke Ken le Maria Saro-Wiwa. Rrragwe o a sa tlholeng a le mo botshelong, mokwadi ga mmogo le mmoki Ken Saro-Wiwa o ne a tuma ka go nna molwela ditshwanelo tsa setho le tikologo wa letso la Nigeria. O ne a bolawa ka ngwaga wa 1995 ke sesole sa Nigeria fa a le dingwaga di le lesome le boferabongwe. O goletse mo Surrey and Sussex mo UK kwa mosadi wa ga Saro-Wiwa le bana ba le batlhano ba neng ba nna teng. O tsene sekolo se se ikemetseng sa basetsana sa Roedean kwa Sussex le University ya Bristol kwa a ithutileng ditso tsa itsholelo le kamano ya batho.

Kgaitsadie wa mosetsana ke mokwadi wa bojanala Noo Saro-Wiwa, mokwadi wa *Looking For Transwonderland ( e gatisitswe ke* Granta*).* Mogolowe wa mosimane Ken Wiwa, ke mokwadi wa dikwalo mo *In The Shadow of a Saint( e gatisitswe ke [[:en:Random_House|Random House]]/Vintage).*
Busang Kebinatshipi

**Busang Collen Kebinatshipi** (yo o tshotsweng ka Tlhakole a le lesome le boraro ngwaga wa 2004) ke motabogi yo o tswang kwa Botswana. Ka 2023, o ne a nna mampodi wa Aferika wa lebelo la 400 metres mo go ba ba dingwaga tse di ka fa tlase ga masome a mabedi.

## Tiro
O fentse seetsele sa gauta mo lebelong la 400 metres kwa dikgaisanyong tsa 2023 tsa Aferika tsa ba ba kwa tlase ga dingwaga tse di lesome le boferabobedi le ba ba kwa tlase ga dingwaga tse di masome a mabedi kwa Ndola, Zambia a tlhoma rekote ya dikgaisanyo tseo ka nako ya disekonte di le 44.91.

Kebinatshipi e ne e le leloko la setlhopha sa motabogo wa neelano sa 4x400m sa borre sa Botswana, se se neng sa fenya gauta kwa dikgaisanyong tsa World Athletics U20 Championships kwa Nairobi ka 2021. Ka Moranang 2022, o ne a isa nako ya gagwe e e gaisang kwa tlase mo 400 metres go ya kwa disekonteng tse 45.20. Ka Phatwe wa 2022, o ne a fenya digauta e le leloko la setlhopha sa motabogo wa neelano sa 4x400m sa borre sa Botswana le se se tlhakaneng sa 4x400m kwa 2022 African Championships.

O fentse lebelo la 400m kwa mabelong a 2023 African U18 le U20 Championships kwa Ndola, Zambia, ka Moranang wa 2023, a taboga rekote ya bokopano joo ya 44.91. Ka Seetebosio wa 2023, o ne a taboga 45.01 go fenya bokopano jwa mafatshefatshe kwa Hengelo, Netherlands a fenya lebelo le le neng le na le batabogi ba mafatshefatshe , ba akaretsa Vernon Norwood le Zakithi Nene.

Fa a taboga kwa dikgaisanyong tsa 2023 World Athletics Championships kwa Budapest, o ne a isa nako ya gagwe  e gaisang mo lebelong la 400 metres kwa tlase kwa go 44.80 go fetela kwa seka-magaolakgannyeng.

## Metswedi
Teyateyaneng

**Teyateyaneng** ke toropo mo kgalong ya Berea mo Lesotho. O tlwaelesegileng ka leina le le kgaotsweng ebong T.Y., Teyateyaneng ke leina le le biditsweng go tswa mo dinokeng tse pedi tse di elelang go ya ko bokone (Noka ya Tebe-ebe) le borwa (Noka ya Teja-tejana). Dinoka tsotlhe di ya Mohokare, kgotsa noka ya Caledon yeo e bopago mollwane wa bodikela le Afrika Borwa. Bobedi ba tsona di reeletswe ka bontsi jo bogolo ba motlhaba o montsi se se rayang go tsenya maoto ka bonako ga motho a di kgabaganya, e e isang kwa maina a mabedi a a ka nnang a kaya lefelo leno ke "lefelo la motlhaba o o bofefo". Leina la Teyateyaneng ka jalo le tswa kwa borwa jwa noka ya Teja-tejana, mme moragonyana leina lena le ne la fetolwa go nna Tejatejaneng, gongwe ka ntlha ya tlhotlheletso ya Boritane jaaka lefatshe le ne la nna Puso e e sireletseileng kwa bofelelong jwa dingwaga tsa bo 1800.

Toropo ena e ka nna dikilometara di le 400 kwa borwa jwa Johannesburg, dikilomitara di le 185 kwa botlhaba jwa Bloemfontein, le dikilometara di le 517 kwa bophirima jwa Durban, ditoropo tsotlhe tse dikgolo tsa motseseteropo mo Afrika Borwa e e bapileng le yone. Teyateyaneng gape ke motsemogolo wa kgaolo ya Berea. Ka 2005 e ne e na le baagi ba le 75, 11.

## Dipopego tsa lefatshe
Teyateyaneng e dikilometara tse di kannang 40 kwa bokonebotlhaba jwa motsemogolo wa Maseru mo tseleng e kgolo ya Tselakgolo ya Bokone I,
Adora Oleh

Adora Oleh ke mogasi mo sesupa ditshwantsho sa British Born Nigerian ebile  e le motshwari mmogo wa bobedi wa MTN Project Fame o neng a tsamaisa mo dingwageng tse tlhano.Ka Tshipi kgwedi ya Sedimonthle e tlhola matsatsi a le borobabobedi ngwaga wa 2013, Adora o ne a ikgapela seetsele sa mogasi wa mme yo itsegeng thata mo kabo dietsele ya Nigerian Broadcaster e neng e tshwaretswe ko Lagos. O ne ne a etle a tshware lenaneo la gagwe la dipuisano- "The Adora Oleh Show" mo Vox Africa,lenaneo la itlosobodutu le le itebagantseng le dikao tse di siameng le borakgwebo ba ba dirang makhubu (segolobogolo itlosobodutu, feshene, le kgwebo).

## Botshelo jwa pele le Thuto
Adora Oleh o tsholetswe a bo a golela ko Surrey,Engelane e le ene yo mogolo mo baneng ba bararo  ba batsadi ba gagwe. Adora o ithutile molao kwa yunibesithing mme gape  o na le Dipoloma go aloga ga dikirii ya Media Law and Journalism le e nngwe ya go aloga ga dikirii tsa Public Relations go tswa kwa London School of Journalism. 

## Tiro Ya botshelo jwa gagwe jotlhe

### '''Go amogela baeng le bobegadikgang'''
O ne a bereka kwa MTV Base ka ngwaga wa 2002. A na le [Joseph Benjamin](https://en.m.wikipedia.org/wiki/Joseph_Benjamin_(actor)), o ne a tsamaisa Project Fame West Africa, lenaneo la thelebišene la mmino ka ngwaga wa 2009 mme e ne e le moamogedi ka dingwaga di le 5 tse di latelanang. Adora ka ngwaga wa 2012 o ne a simolola go dira jaaka moanedi wa thelebišene mo American TV Station mo Fox News. Mo tirong ena, o ne a bega ka go tsholwa ga ngwana wa ntlha wa segosi wa ga Prince Williams. Morago ga moo o ne a tlhagelela mo seteisheneng sa thelebišene sa feshene, ebong TOPSHOP TV kwa Lontone jaaka Mokwaledi wa Feshene koo a sekasekang mekgwa ya feshene e e botlhokwa fa a botsolotsa batlhami le dimotlelara tsa maemo a a kwa godimo. Ene le kgaitsadie, Chika Oleh le bangwe ka ene ba Chiad TV Productions, e leng komponi e e tlhagisang thelebišene le ditiragalo. The Adora Oleh Show e ne e tlhagisiwa ke kompone ya gagwe mme ya gasiwa mo AIT, DSTV Nigeria Silverbird TV le SKY's VOX Africa UK. E ne e le moamogedi wa lenaneo la Nigeria's Top Model le le tlhamilweng ke Tyra Banks.

## Go dira bomotlelara
Ka ngwaga wa 2012 Adora e ne e le mongwe wa karolo ya baatlhodi ba mo go tsa Lagos Fashion and Design Week: Young designers of the year. Mo tiragalong eo, o ne gape e le mmamoratwa wa motlhami wa feshene wa Mo-Nigeria yo o tsholetsweng kwa California, Emmy Collins wa ntlha wa mosadi wa feshene.

## Dikgele le Botsamaisi
Adora o ne a nna Moemedi wa Aforika ka ngwaga wa 2013 mo Guinness "Snapp" , seno sa apole.  O ne a tlhophiwa kwa Exquisite Lady of the Year Awards ka ngwaga wa  2013 ele 'Brand Ambassador of the Year' go nna moemedi wa SNAPP.

Ka ngwaga wa 2013, o ne a tlhophiwa mo kgaolong ya Most Popular Female TV Presenter  kwa the Nigerian Broadcasters Merit Awards. Adora o ne a tsaya sekgele seo a se isa gae ka ene ele ene mofenyi.

## Metswedi